Ίδρυση τμημάτων στο Αριστοτέλειο Πανεπιστήμιο Θεσσαλονίκης.΄Ιδρυση - αποστολή. Ιδρύονται στο Αριστοτέλειο Πανεπιστήμιο Θεσσαλονίκης τα εξής τμήματα: α) «Μηχανικών Διαχείρισης Ενεργειακών Πόρων», με έδρα την πόλη της Κοζάνης, β) «Βαλκανικών Σπουδών», με έδρα την πόλη της Φλώρινας και «Πολιτικών Επιστημών», το οποίο εντάσσεται στη Σχολή Νομικών και Οικονομικών και Επιστημών Η έναρξη της εκπαιδευτικής λειτουργίας των τμημάτων αρχίζει από το ακαδημαϊκό έτος 1999-2000 για τα τμήματα Μηχανικών Διαχείρισης Ενεργειακών Πόρων και Βαλκανικών Σπουδών και από το 2000 - 2001 για το τμήμα Πολιτικών Επιστημών Τα τμήματα έχουν ως αποστολή να καλλιεργούν και να προάγουν την οικεία επιστήμη με την ακαδημαϊκή και εφαρμοσμένη έρευνα και αναζήτηση και να παρέχουν στους φοιτητές τα απαραίτητα εφόδια που εξασφαλίζουν την άρτια κατάρτισή τους για την επιστημονική και επαγγελματική τους σταδιοδρομία και εξέλιξη και να οργανώνουν μεταπτυχιακές σπουδές που θα προσφέρουν εξειδικευμένες γνώσεις σε επί μέρους γνωστικά αντικείμενα της οικείας επιστήμης. Ειδικότερα τα τμήματα έχουν ως αποστολή:. το τμήμα Μηχανικών Διαχείρισης Ενεργειακών Πόρων να καλλιεργεί και να προάγει την επιστημονική έρευνα και γνώση που αφορά (ι) την παραγωγή, μετατροπή, μεταφορά, αποθήκευση και χρήση συμβατικών και ανανεώσιμων ενεργειακών πόρων (ιι) τη διαχείριση των ενεργειακών πόρων από θεσμικής, οργανωτικής και οικονομικής άποψης (ιιι) τις περιβαλλοντικές επιπτώσεις της ενέργειας σε τοπικό, περιφερειακό και διεθνές επίπεδο και να παρέχει στη δημόσια διοίκηση τεκμηριωμένες πληροφορίες και στοιχεία που να διευκολύνουν τον ενεργειακό σχεδιασμό και τη χάραξη ενεργειακής πολιτικής σε εθνικό και διεθνές επίπεδο Το τμήμα Βαλκανικών Σπουδών (ι) να καλλιεργεί και να προάγει την επιστημονική έρευνα και γνώση που αφορούν την ιστορία, το θρήσκευμα, τη γλώσσα και λογοτεχνία, τη φιλοσοφία, την παιδεία, την οικονομία, τις κοινωνικές και πολιτικές δομές και τον πολιτισμό των βαλκανικών λαών (ιι) να αναπτύσσει τις διαθρησκειακές και διαπολιτισμικές σχέσεις της χώρας μας και του Ελληνισμού με τους λαούς της Βαλκανικής, της Ανατολικής Ευρώπης και του Ευξείνου Πόντου κατά τρόπο που να ευνοούν την καλή γειτονία και την επικοινωνία (ιιι) να οργανώνει μεταπτυχιακές σπουδές που θα προσφέρουν στους μεταπτυχιακούς φοιτητές και φοιτήτριες εξειδικευμένες γνώσεις σε επιμέρους γνωστικά αντικείμενα βαλκανικού ενδιαφέροντος (ιν) να παρέχει στη δημόσια διοίκηση τεκμηριωμένες πληροφορίες και επιστημονικά στοιχεία που να διευκολύνουν τη συνεργασία της με τις όμορες βαλκανικές χώρες, τις χώρες της Ανατολικής Ευρώπης και του Ευξείνου Πόντου Το τμήμα Πολιτικών Επιστημών (ι) να καλλιεργεί και να προάγει τον κλάδο των Πολιτικών Επιστημών στις παραδοσιακές και σύγχρονες διαστάσεις του, με την ακαδημαϊκή διδασκαλία και την επιστημονική έρευνα (ιι) να εκπαιδεύει τους φοιτητές στο γνωστικό αντικείμενό του και να παρέχει την αναγκαία θεωρητική και πρακτική κατάρτιση για επιστημονική και επαγγελματική σταδιοδρομία σε τομείς που σχετίζονται με την λειτουργία των πολιτικών θεσμώνΕισαγωγή - φοίτηση - τίτλοι σπουδών. 3 Η ελάχιστη υποχρεωτική διάρκεια φοίτησης για τη λήψη του πτυχίου ορίζεται σε δέκα (10) εξάμηνα σπουδών για το τμήμα Μηχανικών Διαχείρισης Ενεργειακών Πόρων και σε οκτώ (8) εξάμηνα σπουδών για τα τμήματα Βαλκανικών Σπουδών και Πολιτικών Επιστημών. Τα τμήματα απονέμουν τίτλους σπουδών μέχρι και διδακτορικού διπλώματοςΊδρυση θέσεων. Σε κάθε τμήμα ιδρύονται θέσεις Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.) και Ειδικού Διοικητικού-Τεχνικού Προσωπικού (Ε.Δ.Τ.Π.), ως εξής:. Στο τμήμα Μηχανικών Διαχείρισης Ενεργειακών Πόρων: Είκοσι μία (21) θέσεις ΔΕΠ και δώδεκα (12) θέσεις ΕΔΤΠ από τις οποίες επτά (7) ΠΕ κατηγορίας και η πέντε (5) ΤΕ κατηγορίας Στο τμήμα Βαλκανικών Σπουδών: Είκοσι μία (21) θέσεις ΔΕΠ, έξι (6) θέσεις ΕΕΠ και τέσσερις (4) θέσεις ΕΔΤΠ από τις οποίες μία (1) ΠΕ κατηγορίας και τρεις (3) ΑΡ κατηγορίας Στο τμήμα Πολιτικών Επιστημών: Είκοσι μία (21) θέσεις ΔΕΠ, πέντε (5) θέσεις ΕΕΠ και δέκα (10) θέσεις ΕΔΤΠ από τις οποίες έξι (6) θέσεις ΑΤ κατηγορίας δύο (2) ΑΡ κατηγορίας και δύο (2) ΜΕ κατηγορίας Για τις ανάγκες των τμημάτων που ιδρύονται με το παρόν διάταγμα και έχουν έδρα εκτός της έδρας του Αριστοτελείου Πανεπιστημίου Θεσσαλονίκης, συνιστώνται θέσεις διοικητικού προσωπικού ως ακολούθως: Στο τμήμα Βαλκανικών Σπουδών: Πέντε (5) θέσεις, οι οποίες προστίθενται στις θέσεις των κλάδων του άρθρου 14 του π.δ. 99/1993 (Α΄ 46) και κατανέμονται ως ακολούθως: Κλάδος ΠΕ Διοικητικού - Οικονομικού: Μία (1) βαθμού Δ΄ - Α΄. Κλάδος ΤΕ Διοικητικού - Λογιστικού: Μία (1) βαθμού Δ΄ - Α΄. Κλάδος ΔΕ Τεχνικός : Μία (1) βαθμού Δ΄ - Α΄. Κλάδος ΥΕ Προσωπικού Καθαριότητας : Μία (1) βαθμού Ε΄ - Β΄. Κλάδος ΥΕ Φυλάκων - Νυκτοφυλάκων : Μία (1) βαθμού Ε΄ - Β΄. Στο τμήμα Μηχανικών Διαχείρισης Ενεργειακών Πόρων: Δέκα (10) θέσεις οι οποίες κατανέμονται στις ακόλουθες κατηγορίες και κλάδους. Κλάδος ΠΕ Διοικητικός - Οικονομικός: Μία (1) βαθμού Δ΄ - Α΄. Κλάδος ΤΕ Διοικητικός - Λογιστικός : Μία (1) βαθμού Δ΄ - Α΄. Κλάδος ΤΕ Πληροφορικής : Τρεις (3) βαθμού Δ΄ - Α΄. Κλάδος ΤΕ Βιβλιοθηκονόμων : Δύο (2) βαθμού Δ΄ - Α΄. Κλάδος ΔΕ Τεχνικός : Μία (1) βαθμού Δ΄ - Α΄. Κλάδος ΥΕ Φύλακας : Μία (1) βαθμού Ε΄ - Β΄. Κλάδος ΥΕ Προσωπικού Καθαριότητας : Μία (1) βαθμού Ε΄ - Β΄. Γραμματεία τμημάτων. Σε κάθε τμήμα που ιδρύεται με το παρόν διάταγμα, συνιστάται γραμματεία, ως διοικητική μονάδα, η οποία παρέχει διοικητική και γραμματειακή υποστήριξη στο εν γένει εκπαιδευτικό και ερευνητικό έργο του τμήματος. Η γραμματεία οργανώνεται και λειτουργεί σε επίπεδο τμήματος, κατά την έννοια του άρθρου 36 παρ. 1 του Ν. 2190/1994 (Α΄ 28).Διαδικασία πλήρωσης θέσεων Δ.Ε.Π. Η πλήρωση των θέσεων διδακτικού ερευνητικού προσωπικού κάθε τμήματος, έως την αυτοδύναμη λειτουργία του, γίνεται με προκήρυξη ή με μετάκληση ή με μετακίνηση μέλους ΔΕΠ, κατά τα ειδικότερα οριζόμενα στο παρόν άρθρο Η προκήρυξη για την πλήρωση κενών θέσεων γίνεται με απόφαση της συγκλήτου, ύστερα από εισήγηση της προσωρινής γενικής συνέλευσης του τμήματος, σύμφωνα με τα οριζόμενα στις διατάξεις του άρθρου 6 του Ν. 2083/1992, όπως ισχύουν κάθε φορά. Η εκλογή γίνεται από ενδεκαμελή εκλεκτορικά σώματα. Σε κάθε εκλεκτορικό σώμα συμμετέχουν τα μέλη ΔΕΠ που τυχόν υπηρετούν στο οικείο τμήμα και έχουν δικαίωμα ψήφου. Αν τα μέλη ΔΕΠ είναι λιγότερα από ένδεκα (11) το εκλεκτορικό σώμα συμπληρώνεται με απόφαση της Συγκλήτου ύστερα από κλήρωση από διπλάσιο τουλάχιστο αριθμό μελών ΔΕΠ που ορίζει η ίδια, από κατάλογο τον οποίο εισηγείται η προσωρινή γενική συνέλευση, η οποία ταυτόχρονα αναφέρει και όσα άλλα μέλη ΔΕΠ μπορούν κατά την κρίση της να περιλαμβάνονται στον κατάλογο. Τα οριζόμενα από τη σύγκλητο μέλη πρέπει να κατέχουν θέση ΔΕΠ του ίδιου γνωστικού αντικειμένου σε ομοειδή ή συγγενή τμήματα του ίδιου ή άλλων ΑΕΙ και να ανήκουν στις βαθμίδες του καθηγητή και του αναπληρωτή καθηγητή. Εάν δεν υπάρχουν ή δεν επαρκούν τέτοια μέλη, ορίζονται μέλη ΔΕΠ της βαθμίδας του καθηγητή και του αναπληρωτή καθηγητή του συγγενέστερου γνωστικού αντικειμένου. Σε κάθε εκλεκτορικό σώμα προεδρεύει ο πρόεδρος της προσωρινής γενικής συνέλευσης του οικείου τμήματος, ο οποίος μπορεί να είναι και εκλέκτορας. Για τη συγκρότηση του εκλεκτορικού σώματος εκδίδεται σχετική διαπιστωτική πράξη του Πρύτανη, αντίγραφο της οποίας μαζί με τα σχετικά πρακτικά κοινοποιούνται, χωρίς καθυστέρηση στο Υπουργείο Εθνικής Παιδείας και Θρησκευμάτων. Για κάθε προκηρυσσόμενη θέση ΔΕΠ ορίζεται με απόφαση του σώματος των εκλεκτόρων τριμελής εισηγητική επιτροπή, η οποία καταρτίζει και υποβάλλει στην προσωρινή γενική συνέλευση ειδικά αιτιολογημένη έκθεση. Μέσα στην προβλεπόμενη από το νόμο προθεσμία συνέρχεται υπό την προεδρία του προέδρου του τμήματος, σε κοινή συνεδρίαση, η προσωρινή γενική συνέλευση και το σώμα των εκλεκτόρων. Κατά τα λοιπά για την εκλογή εφαρμόζονται αναλόγως οι ισχύουσες διατάξεις της πανεπιστημιακής νομοθεσίας. Η πλήρωση κενών θέσεων ΔΕΠ με μετάκληση γίνεται με απόφαση της συγκλήτου ύστερα από πρόταση της προσωρινής γενικής συνέλευσης, εφαρμοζομένων αναλόγως των διατάξεων του άρθρου 16 του Ν. 1268/82, όπως έχει τροποποιηθεί και ισχύει κάθε φορά. Για τη μετάκληση αποφασίζει ενδεκαμελές εκλεκτορικό σώμα το οποίο συγκροτείται με απόφαση της Συκγλητου ύστερα από κλήρωση από διπλάσιο τουλάχιστον αριθμό μελών ΔΕΠ της βαθμίδας του Καθηγητή του ιδίου γνωστικού αντικειμένου που ορίζει η ίδια από κατάλογο τον οποίο εισηγείται η προσωρινή γενική συνέλευση η οποία ταυτόχρονα αναφέρει και όσα μέλη ΔΕΠ μπορούν κατά την κρίση της να περιλαμβάνονται στον κατάλογο. Εάν δεν υπάρχουν ή δεν επαρκούν καθηγητές του ίδιου γνωστικού αντικειμένου, ο κατάλογος συμπληρώνεται με καθηγητές του συγγενέστερου γνωστικού αντικειμένου. Του εκλεκτορικού σώματος προεδρεύει ο πρόεδρος της προσωρινής γενικής συνέλευσης του τμήματος, ο οποίος μπορεί να είναι και εκλέκτορας. Για την πλήρωση θέσης ΔΕΠ με μετάκληση ή για τη συγκρότηση του εκλεκτορικού σώματος εκδίδεται σχετική κατά περίπτωση διαπιστωτική πράξη του πρύτανη, αντίγραφο της οποίας μαζί με τα σχετικά πρακτικά κοινοποιούνται, χωρίς καθυστέρηση στο Υπουργείο Εθνικής Παιδείας και Θρησκευμάτων. Κατά τα λοιπά για την πλήρωση θέσεων ΔΕΠ με μετάκληση εφαρμόζονται οι ισχύουσες διατάξεις της πανεπιστημιακής νομοθεσίας. Η πλήρωση κενών θέσεων ΔΕΠ με μετακίνηση μέλους ΔΕΠ από άλλο τμήμα του ιδίου ή άλλου ΑΕΙ, γίνεται υπό τις προϋποθέσεις και τους περιορισμούς (Αποκλεισμός μετακίνησης μελών ΔΕΠ προς τα Πανεπιστήμια, Αττικής και Θεσσαλονίκης) άρθρο 5 του Ν. 2517 (Α΄160), με πράξη του πρύτανη του Αριστοτελείου Πανεπιστημίου Θεσσαλονίκης ύστερα από αίτηση του ενδιαφερόμενου μέλους ΔΕΠ, αιτιολογημένη σύμφωνη γνώμη της γενικής συνέλευσης του τμήματος προέλευσης και της συγκλήτου του πανεπιστημίου υποδοχής. Οι διατάξεις της προηγούμενης παραγράφου ισχύουν αναλόγως και για τη μετακίνηση επιμελητών, βοηθών και επιστημονικών συνεργατών από άλλο τμήμα του ίδιου ή άλλου ΑΕΙΛοιπές ρυθμίσεις. ΄Εως ότου εξασφαλιστούν οι προϋποθέσεις για την αυτοδύναμη λειτουργία κάθε τμήματος, η διοίκησή του, ασκείται από προσωρινή γενική συνέλευση που ορίζεται, με πράξη του πρύτανη, ύστερα από απόφαση της συγκλήτου. Η προσωρινή γενική συνέλευση αποτελείται από πέντε (5) τουλάχιστον μέλη Δ.Ε.Π., κατά προτίμηση δε εκείνα των οποίων το γνωστικό αντικείμενο της θέσης είναι σχετικό με την επιστήμη που καλλιεργεί το οικείο τμήμα. Με την ίδια πράξη ορίζεται ο πρόεδρος και ο αναπληρωτής του οι οποίοι πρέπει να κατέχουν θέση ΔΕΠ του οικείου ΑΕΙ της βαθμίδας του καθηγητή ή αναπληρωτή καθηγητή. Καθήκοντα γραμματέα ασκεί ο γραμματέας του οικείου τμήματος ή ο νόμιμος αναπληρωτής του ή διοικητικός υπάλληλος, στην περίπτωση που δεν έχει τοποθετηθεί. Στην προσωρινή γενική συνέλευση συμμετέχουν υποχρεωτικά όλα τα μέλη Δ.Ε.Π. που υπηρετούν στο τμήμα και δύο (2) εκπρόσωποι των φοιτητών, εφόσον φοιτούν. Η προσωρινή γενική συνέλευση ασκεί τις αρμοδιότητες που προβλέπονται από τις κείμενες διατάξεις για τη γενική συνέλευση τμήματος (άρθρο 4 Ν. 2083/ 1992), εκτός αυτών που ανατίθενται σε άλλα όργανα ή ορίζονται κατά τρόπο διαφορετικό με το παρόν διάταγμα. Ο πρόεδρος της προσωρινής γενικής συνέλευσης ή ο αναπληρωτής του σε περίπτωση απουσίας ή κωλύματος, συμμετέχει στην σύγκλητο, χωρίς δικαίωμα ψήφου. Το πρόγραμμα σπουδών κάθε τμήματος έως την αυτοδύναμη λειτουργία του, καταρτίζεται από την προσωρινή γενική συνέλευση και εγκρίνεται από τη σύγκλητο ΄Εως την αυτοδύναμη λειτουργία κάθε τμήματος η προκήρυξη και πλήρωση θέσεων Ε.Ε.Π. και Ε.Δ.Τ.Π. γίνεται ύστερα από εισήγηση της προσωρινής γενικής συνέλευσης για μεν τις θέσεις Ε.Ε.Π. από τη σύγκλητο, για δε τις θέσεις Ε.Δ.Τ.Π. από το πρυτανικό συμβούλιο, με εφαρμογή ως προς τις προϋποθέσεις και τη διαδικασία, των κατά περίπτωση ισχυουσών διατάξεων. Ομοίως η πρόσληψη επισκεπτών καθηγητών, εντεταλμένων επικούρων καθηγητών, ειδικών επιστημόνων και διδασκόντων με τα προβλεπόμενα από το άρθρο 5 του Π.Δ. 407/1980 προσόντα, γίνεται με πράξη του πρύτανη, ύστερα από εισήγηση της προσωρινής γενικής συνέλευσης και απόφαση της συγκλήτου, εφαρμοζομένων ως προς τις προϋποθέσεις και τη διαδικασία πρόσληψης των οικείων κατά περίπτωση ισχυουσών διατάξεων. Για όσα θέματα δε ρυθμίζονται με το παρόν διάταγμα εφαρμόζονται συμπληρωματικά οι ισχύουσες διατάξεις της πανεπιστημιακής νομοθεσίας. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.

[Source: greek_legal_code_raptarchis | Tokens: 11035]